== Kampagnen for Adgang til Essentiel Medicin ==
Kampagnen for Adgang til Essentiel Medicin blev indledt i 1999 for at øge tilgængeligheden af essentiel medicin i udviklingslande. "Essentiel medicin" er de medikamenter, der er behov for i adækvate mængder for at behandle en sygdom, der er almindelig i befolkningen.<ref>WHO Health topic [http://www.who.int/topics/essential_medicines/en/ Essential Medicines] {{en sprog}}</ref> De fleste af de sygdomme, der er almindelige blandt befolkninger i udviklingslande er ikke længere almindelige blandt befolkninger i Vesten; således finder [[medicinalindustri]]en det ikke profitabelt at producere disse medikamenter og kan således hæve prisen pr. behandling, sinke udviklingen og forskningen i fornyelse af et medikament (og tilhørende nye behandlinger) eller endog ophøre med at producere medikamentet. Læger uden Grænser mangler ofte effektive medikamenter under missioner og startede derfor kampagnen for at lægge pres på regeringer og medicinalproducenter for at øge tilskuddene til essentiel medicin. I de seneste år har organisationen forsøgt at bruge sin indflydelse til at få medicinalfirmaet [[Novartis]] til at frafalde sit søgsmål mod [[Indien]]s patentlovgivning, der forhindrer Novartis i at [[patent]]ere sine produkter i Indien. Nogle få år tidligere sagsøgte Novartis også [[Sydafrika]] for at forhindre landet i at importere billigere medicin mod AIDS. Mens MSF generelt set er upartisk antyder udtalelser fra repræsentanter for MSF at organisationen tager en delvist politisk holdning. Dr. Tido von Schoen-Angerer, der er direktør for Læger uden Grænsers Kampagne for Adgang til Essentiel Medicin, har sagt følgende: "Præcis som for fem år siden prøver Novartis, med sine juridiske handlinger, at stå i vejen for befolkningens ret til adgang til den medicin, de har brug for."<ref>{{cite web |url=http://web1.doctorswithoutborders.org/press/release.cfm?id=1908&cat=press-release |title=MSF Urges Novartis to Drop Case Against Indian Government &#124; Doctors Without Borders |publisher=Web1.doctorswithoutborders.org |date=20. december 2006 |access-date=3. oktober 2011 |archive-date= 4. april 2012 |archive-url=https://web.archive.org/web/20120404055800/http://web1.doctorswithoutborders.org/press/release.cfm?id=1908&cat=press-release |url-status=dead }} {{en sprog}}</ref> MSF har lanceret en [[underskriftsindsamling]] på sin [[Websted|hjemmeside]] for at få Novartis til at frafalde sit søgsmål. Denne sag er et eksempel på hvorledes MSF bevæger sig videre fra at være udbyder af sundhedsfaglige tilbud til at blive fortaler for menneskelig velfærd.
Politik Historie Ngo'er Kultur Foreninger Organisationer